
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

252. Ίδρυση εργαστηρίου Γυναικολογικής Κυτταρολο¬ 

γίας στο Τμήμα Ιατρικής του Δημοκριτείου Πανεπι¬ 
στημίου Θράκης και καθορισμός του εσωτερικού 
του κανονισμού. 1 

253. Περί μεταθέσεις της έναρξης ισχύος των διατάξεων 

του Ν.2844/2000 (ΦΕΚ 220/Α72000) «Συμβάσεις επί 
κινητών ή απαιτήσεων υποκείμενες σε δημοσιότητα 
και άλλες συμβάσεις παροχής ασφάλειας». 2 

254. Ορισμός μεταβατικής έδρας του Εφετείου Λαμίας 

στην έδρα του Πρωτοδικείου Λιβαδειάς. 3 

255. Ορισμός μεταβατικής έδρας του Εφετείου Αθηνών 

στην έδρα του Πρωτοδικείου Χαλκίδας. 4 

256. Επανίδρυση Εφετείου Λαμίας. 5 

257. Συμπλήρωση διατάξεωντου Π.Δ. 180/1979 «Περίτων ό¬ 

ρων λειτουργίας καταστημάτων πωλήσεως οινοπνευ¬ 
ματωδών ποτών και κέντρων διασκεδάσεως» (Α'- 46).. 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 252 
Ίδρυση εργαστηρίου Γυναικολογικής Κυτταρολογίας στο 
Τμήμα Ιατρικής του Δημοκριτείου Πανεπιστημίου Θρά¬ 
κης και καθορισμός του εσωτερικού του κανονισμού 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 (Α' 
87), όπως η τελευταία αυτή διάταξη τροποποιήθηκε με το άρ¬ 
θρο 48 παρ. 2του Ν. 1404/1983 (Α' 173). 

β) Του άρθρου 4 παρ. 1 εδ. γ' του Ν. 2083/1992 «Εκσυγ¬ 
χρονισμός της Ανωτάτης Εκπαίδευσης» (Α' 159). 

γ) Του άρθρου 29Ατου Ν. 1558/1985 «Κυβέρνηση και Κυβερ¬ 
νητικά Όργανα» (Α' 137) όπως αυτό προσετέθη με το άρθρο 27 
του Ν. 2081/1992 (ΑΙ54) και τροποποιήθηκε με το άρθρο 1 παρ. 
2° του Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις» (Α'38). 
δ) Του άρθρου 22 παρ. 3του Ν. 2362/1995 (Α'247). 
ε) Του άρθρου 1 περ. II του π.δ. 55/1996 (Α' 48). 
στ) Της αριθμ. 1039386/441/Α0006/21.4.2000 απόφασης 
του Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υφυ¬ 
πουργούς Οικονομικών» (Β’ 571). 


2. Τη γνώμη της Γενικής Συνέλευσης του Τμήματος Ιατρι¬ 
κής του Δημοκριτείου Πανεπιστημίου Θράκης (Συνεδριάσεις 
1/25.10.1999 και 2/29.11.2000). 

3. Το γεγονός ότι από τις διατάξεις του παρόντος προκαλεί- 
ταιετησίως δαπάνη ύψους 1.000.000 δρχ. η οποία κατάτοτρέ- 
χον έτος περιορίζεται στο ποσό των 500.000 δρχ. και η οποία 
θα βαρύνει τον προϋπολογισμό του Δημοκριτείου Πανεπιστη¬ 
μίου Θράκης (ΚΑΕ 4121 -10) του οποίου οι πιστώσεις επαρκούν. 
Κατά την επόμενη πενταετία μέρος της ανωτέρω δαπάνη ανα¬ 
μένεται να εξοικονομηθεί από ιδίους πόρους του εργαστηρίου 
κατά τα προβλεπόμενα στο άρθρο 6 του παρόντος διατάγμα¬ 
τος κατά δε το υπόλοιπο μέρος της, η εν λόγω δαπάνη, θα κα¬ 
λύπτει από τις πιστώσεις που θα εγγράφονται στον προϋπολο¬ 
γισμό του ανωτέρω Πανεπιστημίου χωρίς αύξηση της κρατικής 
επιχορήγησης προς το Δημοκρίτειο Πανεπιστήμιο Θράκης. 

4. Τις αριθμ. 295/2000 και 285/2001 γνωμοδοτήσεις του 
Συμβουλίου της Επικράτειας με πρόταση του Υπουργού Ε¬ 
θνικής Παιδείας και θρησκευμάτων και του Υφυπουργού Οι¬ 
κονομικών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Ιατρικής του Δημοκριτείου Πανεπιστη¬ 
μίου Θράκης Εργαστήριο Γυναικολογικής - Κυτταρολογίας 
το οποίο καλύπτει διδακτικές και ερευνητικές ανάγκες στο α¬ 
ντικείμενο της Γ υναικολογικής Κυτταρολογίας. 

Άρθρο 2 
Αποστολή 

Το εργαστήριο έχει ως αποστολή: 

α) την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Ια¬ 
τρικής του Δημοκριτείου Πανεπιστημίου Θράκης καθώς και 
άλλων Τμημάτων του Πανεπιστημίου, στα αντικείμενα με τα 
οποία ασχολείται, όπως αυτά προσδιορίζονται στο άρθρο 1. 

β) Την ανάπτυξη προγραμμάτων διδασκαλίας και τη διεξα¬ 
γωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ή ερευνητικά ιδρύματα της ημεδαπής ή 
της αλλοδαπής. 

δ) Την οργάνωση σεμιναρίων, συμποσίων, συνεδρίων, δια¬ 
λέξεων καθώς και την πραγματοποίηση δημοσιεύσεων και 
εκδόσεων. 

ε) Την παροχή υπηρεσιών κατά τα προβλεπόμενα στο Π.Δ. 
159/1984 (Α'53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη του Δι¬ 
δακτικού Ερευνητικού Προσωπικού Δ.Ε.Π. του Τμήματος Ιατρι- 

κής που η ειδικότητα τους σχετίζεται μετά γνωστικά αντικείμενα 
με τα οποία ασχολείται, από μέλη του Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) καθώς και από μέλη του λοι¬ 
πού επιστημονικού προσωπικού που τοποθετείται στο εργαστή¬ 
ριο με τη διαδικασία του άρθρου 4παρ. 1 (δ) του Ν. 2083 (ΑΊ 59) 
καθώς και από το διοικητικό προσωπικό που τοποθετείται στο 
εργαστή ριο σύ μφωνα με το άρθρο 13 παρ. 3βτου Ν. 2817 (Α' 78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που είναι 
μέλος του Διδακτικού Ερευνητικού Προσωπικού (Δ.Ε.Π.) του 
Τμήματος Ιατρικής και ορίζεται με τη διαδικασία του άρθρου 
28 παρ. 22 του Ν. 2083/1992. 

2. Ο διευθυντής έχει τις αρμοδιότητες που ορίζονται στο 
άρθρο7του Ν. 1268/1982, μεταξύ των οποίων περιλαμβάνο¬ 
νται και ο εξής: ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστηρί¬ 
ου, η κατάρτιση και υποβολή αρμοδίως του ετησίου προ¬ 
γράμματος λειτουργίας του εργαστηρίου και η μέριμνα για 
την εφαρμογή, η μέριμνα για την εφαρμογή του, η μέριμνα 
για την κατανομή τωνχώρωντου εργαστηρίου, η στελέχωση 
του με το αναγκαίο προσωπικό, η οικονομική διαχείριση των 
πόρων του, η υποβολή του ετήσιου απολογισμού των δρα¬ 
στηριοτήτων του, η εισήγηση στη Γενική Συνέλευση του Το¬ 
μέα των υπευθύνων αναλωσίμων υλικών και κινητού εξοπλι¬ 
σμού και η υπογραφή κάθε εγγράφου και γενικά η υπευθυ¬ 
νότητα για την ομαλή λειτουργία του. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Πανεπιστημίου. Το ω¬ 
ράριο εργασίας του προσωπικού είναι αυτό το οποίο προ- 
βλέπεται για κάθε κατηγορία, σύμφωνα με τις διατάξεις του 
άρθρου 5 παρ. 3δτου Ν. 2083/1992 (Α' 159) και τις διατάξεις 
του Υπαλληλικού Κώδικα. 

2. Ο διευθυντής ενημερώνεται πριν από τη διεξαγωγή κάθε 
εργασίας που γίνεται στο εργαστήριο, στα πλαίσια ερευνητι¬ 
κού προγράμματος ή άλλου έργου, που έχει αποφασισθεί από 
το τμήμα και καθορίζει μέσα στα πλαίσια της αποστολής του 
εργαστηρίου την προτεραιότητα στη χρησιμοποίηση οργάνων 
και χώρων σε περίπτωση που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικών που 
ανήκουν σε αυτό την παραμονή των εργαζομένων (προσωπι¬ 
κού, φοιτητών, επισκεπτών) στους χώρους όπου τηρούνται ει¬ 
δικοί κανόνες ασφαλείας που αποσκοπούν στην προφύλαξη 
της υγείας και αρτιμέλειας των εργαζομένων καθώς και στην 
προστασία των οργάνων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου επι¬ 
τρέπεται μόνο στο προσωπικό του εργαστηρίου ή άλλους ε¬ 
ρευνητές που έχουν ειδική επίτων οργάνων αυτών εκπαίδευση 
και εξουσιοδότηση. Κινητά όργανα και σκεύη, τα οποία παρα- 
δίδονται για τη διεξαγωγή εργασιών επιστρέφονται, μετά τη 
χρησιμοποίηση τους, στην κατάσταση που είχαν παραδοθεί. 

5. Με εισήγηση του διευθυντή στη Γενική Συνέλευση του 
Τμήματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότητες 
του εργαστηρίου σύμφωνα με την κείμενη νομοθεσία. 

6. Στο εργαστήριο έχουν δικαίωμα εκτέλεσης πειραματι¬ 
κών εργασιώντα μέλη Δ.Ε.Π. του εργαστηρίου αποκλειστικά 
ή σε συνεργασία με άλλα μέλη Δ. Ε. Π. του Τμήματος ή άλ¬ 
λους ερευνητές, εφόσον το αντικείμενο της έρευνας είναι 
σχετικό με τις δραστηριότητες του εργαστηρίου. Για την ε¬ 
κτέλεση πειραματικής εργασίας, από ερευνητές, οι οποίοι 
δεν είναι μέλη του εργαστηρίου, χορηγείται άδεια ύστερα α¬ 
πό σχετική αίτηση, στην οποία αναφέρονται: ο σκοπός της 


εργασίας, το χρονοδιάγραμμα της, η χρησιμοποίηση ή μη 
οργάνων τα οποία διαθέτει το εργαστήριο, οι διατάξεις οι ο¬ 
ποίες διέπουν την εκτέλεση αυτής της πειραματικής εργα¬ 
σίας και ο προϋπολογισμός της δαπάνης που απαιτείται. 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για το ίδιο λογαριασμό ή για λογαριασμό τρίτων. 

β. Τη διάθεση ερευνητικών ή εν γένει επιστημονικών προϊ¬ 
όντων. 

γ. Την παροχή υπηρεσιών σύμφωνα με το άρθρο 3 παρ. 3 
του π.δ. 159/1984 (Α'53). 

δ. Τις πιστώσεις που διατίθενται στο Τμήμα Ιατρικής με τη 
διαδικασίατου άρθρου 4παρ. (1ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης για 
τους σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

• Πρωτόκολλο εισερχόμενης-εξερχόμενης αλληλογραφίας, 

• Βαθμολόγιο φοιτητών, 

• Βιβλίο περιουσιακών στοιχείων, 

• Φάκελος οικονομικών στοιχείων κάθε έτους, 

• Κατάλογος επιστημονικών βιβλίων, περιοδικών και ορ¬ 
γάνων, 

• Αρχείο ερευνητικών προγραμμάτων και 

• Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται και 
κάθε άλλο βιβλίο ή στοιχείο που κρίνεται απαραίτητο. 

Άρθρο 8 

Χώρος εγκατάστασης 

Χώροι του εργαστηρίου είναι οι χώροι που παραχωρού νται 
για τη διεξαγωγή του έργου και ειδικότερα οι χώροι των ειδι¬ 
κών εγκαταστάσεων με τα όργανα και το λοιπό τεχνικό εξο¬ 
πλισμό για τη διενέργεια της έρευνας και των εργαστηρια¬ 
κών ασκήσεων. Στο χώρο εγκατάστασης υπάρχει πινακίδα με 
τον τίτλο του εργαστηρίου. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος. 

Αθήνα, 2 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

- * - 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 253 
Περί μεταθέσεως της έναρξης ισχύος των διατάξεων του 
Ν.2844/2000 (ΦΕΚ220/Α'/2000) «Συμβάσεις επί κινητών ή 
απαιτήσεων υποκείμενες σε δημοσιότητα και άλλες συμ¬ 
βάσεις παροχής ασφάλειας» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 21 του Ν. 2844/2000 (ΦΕΚ 

220/Α72000) «Συμβάσεις επί κινητών ή απαιτήσεων υποκείμε¬ 
νες σε δημοσιότητα και άλλες συμβάσεις παροχής ασφάλειας». 

2. Τις διατάξεις του άρθρου 15 παράγραφος 1 του Π.Δ/τος 
18/89 (ΦΕΚ8/Α789). 

3. Τις διατάξεις του Π.Δ/τος 74/19.3.2001 (ΦΕΚ 64/Α7 
2001 ). 

4. Τις διατάξεις του άρθρου 29Α του Ν. 1558/85 (ΦΕΚ 
137/Α785) όπως αυτό προστέθηκε με το άρθρο 27 του Ν. 
2081/92 (ΦΕΚ 154/Α792). 

5. Το γεγονός ότι από τις διατάξεις του παρόντος διατάγ¬ 
ματος, δεν προκαλείται δαπάνη σε βάρος του κρατικού προ¬ 
ϋπολογισμού. 

Με πρόταση του Υπουργού Δικαιοσύνης, αποφασίζουμε: 

Άρθρο μόνο 

Η προθεσμία αδράνειας του νόμου 2844/2000 (ΦΕΚ 220/Α7 
2000) «Συμβάσεις επί κινητών ή απαιτήσεων υποκείμενες σε 
δημοσιότητα και άλλες συμβάσεις παροχής ασφάλειας» που 
προβλέπεται στο άρθρο 21 του νόμου αυτού και έχει παρα- 
ταθεί μέχρι την 13η Σεπτεμβρίου 2001 παρατείνεται για έναν 
(1) ακόμη μήνα και ο νόμος θα αρχίσει να ισχύει την 13η Ο¬ 
κτωβρίου 2001. 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 1 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 254 

Ορισμός μεταβατικής έδρας του Εφετείου Λαμίας στην έ¬ 
δρα του Πρωτοδικείου Λιβαδειάς 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις, α) του άρθρου 2 παρ.2 και 3του Ν. 1756/1988 
«Κώδικας Οργανισμού Δικαστηρίων και Κατάστασης Δικαστι¬ 
κών Λειτουργών» (Α' 35), β) του άρθρου 17 παρ.2 του Ν. 
2889/2001 (Α' 37), γ) του άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως προσετέθη- 
καν με το άρθρο 27 του Ν. 2081/1992 (Α' 154) και τροποποιή¬ 
θηκαν με το άρθρο 1 παρ.2 περ. α'του Ν. 2469/1997(Α' 1 38). 

2. Την κοινή γνώμη αρ.37/2001 του Προέδρου και του Ει¬ 
σαγγελέα του Αρείου Πάγου. 

3. Το γεγονός ότι με το παρόν διάταγμα προκαλείται δαπά¬ 
νη ύψους 400.000 δρχ. σε βάρος της εγγεγραμμένης πίστω¬ 
σης του κρατικού προϋπολογισμού του Υπουργείου Δικαιο¬ 
σύνης, του φορέα 17-210 ΚΑΕ (0711). 

4. Την αριθμ. 356/29.6.2001 γνωμοδότηση του Συμβουλίου 
της Επικράτειας μετά από πρόταση του Υπουργού Δικαιοσύ¬ 
νης, αποφασίζουμε: 

Άρθρο μόνο 

1. Ορίζεται μεταβατική έδρα του Εφετείου Λαμίας σε τριμελή 
σύνθεση η έδρα του Πρωτοδικείου Λιβαδειάς, όπου θα εκδικά- 
ζονται υποθέσεις της περιφέρειας του Πρωτοδικείου αυτού. 

2. Το μεταβατικό Εφετείο αυτό θα συνεδριάζει την πρώτη 
Δευτέρα των μηνών Νοεμβρίου, Φεβρουάριου και Μαίου για 
την εκδίκαση των πολιτικών υποθέσεων και την πρώτη Δευ¬ 
τέρα των μηνών Δεκεμβρίου, Μαρτίου και Ιουνίου για την εκ¬ 
δίκαση των ποινικών υποθέσεων. 

3. Υποθέσεις του Πρωτοδικείου Λιβαδειάς, οι οποίες εκ- 
κρεμούν ενώπιον του Εφετείου Αθηνών και για τις οποίες δεν 


έχει οριστεί δικάσιμος, περιέχονται στην αρμοδιότητα του Ε¬ 
φετείου Λαμίας, αποστέλλονται και εκδικάζονται από αυτό 
στη μεταβατική του έδρα. 

4. Με πράξη του Προέδρου Εφετών Λαμίας ορίζεται υπάλ¬ 
ληλος του Πρωτοδικείου Λιβαδειάς, στον οποίο θα γίνεται η 
κατάθεση των προτάσεων των διαδίκων και των εγγράφων 
που αναφέρονται στις σχετικές διατάξεις του Κώδικα Πολιτι¬ 
κής Δικονομίας. 

Έναρξη λειτουργίας του δικαστηρίου αυτού ορίζεται η 16η 
Σεπτεμβρίου του τρέχοντος έτους. 

Στον Υπουργό Δικαιοσύνης, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

(4) 

Ορισμός μεταβατικής έδρας του Εφετείου Αθηνών στην έ¬ 
δρα του Πρωτοδικείου Χαλκίδας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις, α) του άρθρου 2 παρ.2 και 3 του Ν.1756/ 
1988 «Κώδικας Οργανισμού Δικαστηρίων και Κατάστασης Δι¬ 
καστικών Λειτουργών» (Α' 35), β) του άρθρου 29 Α του Ν. 
1558/1985 «Κυβέρνηση και Κυβερνητικά Όργανα» (Α' 137) ό¬ 
πως προσετέθηκαν με το άρθρο 27 του Ν. 2081/1992 (Α' 154) 
και τροποποιήθηκαν με το άρθρο 1 παρ.2 περ. α'του Ν. 2469/ 
1997 (Α' 38). 

2. Την κοινή γνώμη αρ.37/2001 του Προέδρου και του Ει¬ 
σαγγελέα του Αρείου Πάγου 

3. Το γεγονός ότι με το παρόν διάταγμα προκαλείται δαπά¬ 
νη ύψους 300.000 δρχ. σε βάρος της εγγεγραμμένης πίστω¬ 
σης του κρατικού προϋπολογισμού του Υπουργείου Δικαιο¬ 
σύνης, του φορέα 17-210 ΚΑΕ (0711) 

4. Την αριθμ. 357/2001 γνωμοδότηση του Συμβουλίου της 
Επικράτειας, μετά από πρόταση του Υπουργού Δικαιοσύνης, 
αποφασίζουμε: 

Άρθρο μόνο 

α) Ορίζεται μεταβατική έδρα του Εφετείου Αθηνών σε τριμε¬ 
λή σύνθεση η έδρα του Πρωτοδικείου Χαλκίδας, όπου θα εκδι- 
κάζονται υποθέσειςτηςπεριφέρειαςτου Πρωτοδικείου αυτού. 

β) Το μεταβατικό Εφετείο αυτό θα συνεδριάζει την πρώτη 
Τρίτη κάθε μήνα, οι δε δικάσιμες ημέρες θα ορίζονται κοινές 
για την εκδίκαση πολιτικών και ποινικών υποθέσεων. 

γ) Με πράξη του Προέδρου Εφετών ορίζεται εκ περιτρο¬ 
πής υπάλληλος του Πρωτοδικείου Χαλκίδας, στον οποίο θα 
γίνεται η κατάθεση των προτάσεων των διαδίκων και όλων 
των εγγράφων που αναφέρονται στις σχετικές διατάξεις του 
Κώδικα Πολιτικής Δικονομίας. 

Έναρξη λειτουργίας του δικαστηρίου αυτού ορίζεται η 16η 
Σεπτεμβρίου του τρέχοντος έτους. 

Στον Υπουργό Δικαιοσύνης, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 

Επανίδρυση Εφετείου Λαμίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις, α) του άρθρου 2 παρ.1 εδ.α' του Ν. 
1756/1988 «Κώδικας Οργανισμού Δικαστηρίων και Κατάστα¬ 
σης Δικαστικών Λειτουργών» (Α' 35), β) του άρθρου 17 παρ.2 
του Ν. 2889/2001 (Α' 37), γ) του άρθρου 29 Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως προσε- 
τέθηκαν με το άρθρο 27 του Ν. 2081/1992 (Α' 154) και τροπο¬ 
ποιήθηκαν με το άρθρο 1 παρ.2περ. α'του Ν.2469/1997(Α'·38). 

2. Την αριθμ. 16/2001 γνώμη της Ολομέλειας του Αρείου 
Πάγου. 

3. Το γεγονός ότι με το παρόν διάταγμα δεν προκαλείται 
δαπάνη σε βάρος του κρατικού προϋπολογισμού. 

4. Την αριθμ.442/2001 γνωμοδότηση του Συμβουλίου της 
Επικράτειας, μετά από πρόταση του Υπουργού Δικαιοσύνης, 
αποφασίζουμε: 

Άρθρο μόνο 

Επανιδρύεται το Εφετείο Λαμίας στην έδρα του Πρωτοδι¬ 
κείου Λαμίας στο οποίο θα υπάγονται τα Πρωτοδικεία Λα¬ 
μίας, Ευρυτανίας, Άμφισσας και Λιβαδειάς. 

Υποθέσεις του Πρωτοδικείου Λιβαδειάς οι οποίες εκκρε- 
μούν ενώπιον του Εφετείου Αθηνών και για τις οποίες δεν έ¬ 
χει οριστεί δικάσιμος, περιέρχονται στην αρμοδιότητα του Ε¬ 
φετείου Λαμίας, αποστέλλονται και εκδικάζονται από αυτό. 

Στον Υπουργό Δικαιοσύνης, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 7 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

( 6 ) 

Συμπλήρωση διατάξεων του Π.Δ. 180/1979 «Περί των όρων 
λειτουργίας καταστημάτων πωλήσεως οινοπνευματω¬ 
δών ποτών και κέντρων διασκεδάσεως» (Α'- 46). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις του άρθρου 11 παρ. 3 του Ν.2307/1995 (Α'- 
113) (άρθρο 25 παρ. 3 του Π.Δ. 410/1995 (Α'- 231)). 

2. Τις διατάξεις του άρθρου 29Ατου Ν.1558/1985 «Κυβέρ¬ 
νηση και Κυβερνητικά Όργανα» (Α'-152), όπως προστέθηκε 
με το άρθρο 27 του Ν. 2081/1992 (Α'- 154) και τροποποιήθη¬ 
κε με την παρ. 2α του άρθρου 1 του Ν. 2469/1997 (Α'- 38). 

3. Τις διατάξεις της υπ' αριθ. ΔΙΔΚ/Φ.1/2/11187 από 
12.5.2000 απόφασης του Πρωθυπουργού και της Υπουργού 
Εσωτερικών, Δημόσιας Διοίκησης και Αποκέντρωσης «Περί 
ανάθεσης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης» (Β'- 630). 

4. Τις διατάξεις της υπ' αριθ. 2850 από 18.4.2000 απόφα¬ 
σης του Πρωθυπουργού και του Υπουργού Υγείας και Πρό¬ 
νοιας «Περί ανάθεσης αρμοδιοτήτων στους Υφυπουργούς Υ¬ 
γείας και Πρόνοιας» (Β'- 565). 

5. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του κρατικού προ¬ 
ϋπολογισμού. 

6. Την υπ'αριθμ. 290/2001 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημόσιας 


Τάξης καιτων Υπουργών Εσωτερικών, Δημόσιας Διοίκησης και 
Αποκέντρωσης και Υγείας και Πρόνοιας, αποφασίζουμε: 

Άρθρο 1. 

Στο άρθρο 1 του Π.Δ. 180/1979 (Α'-46), όπως αντικαταστά- 
θηκε με την παρ. 1 του άρθρου μόνου του Π.Δ. 231/1989 (Α'- 
109), προστίθεται παρ. 5, ως εξής: 

«5. Επίσης, απαγορεύεται η χορήγηση άδειας λειτουργίας 
κέντρου διασκέδασης στους νομούς Αττικής, πλην των νησιω¬ 
τικών περιοχών και Θεσσαλονίκης, καθώς και σε πρωτεύουσα 
νομού ή σε πόλη με πληθυσμό άνω των 10.000 κατοίκων, εφό¬ 
σον ο ενδιαφερόμενος δεν διαθέτει ιδιόκτητο ή μισθωμένο χώ¬ 
ρο στάθμευσης αυτοκινήτων σε απόσταση όχι μεγαλύτερη 
των εκατό (100) μέτρων σε ευθεία γραμμή από το ως άνω κα¬ 
τάστημα, για την εξυπηρέτηση των πελατών αυτού. Η αναλο¬ 
γία των θέσεων στάθμευσης, σε σχέση με τον αριθμό των κα¬ 
θισμάτων που προβλέπεται για τη λειτουργία του καταστήμα¬ 
τος απαιτείται να είναι ένα προς έξι (1:6), ήτοι μία θέση 
στάθμευσης για κάθε έξι καθίσματα. Για την ύπαρξη της ως ά¬ 
νω προϋπόθεσης ο ενδιαφερόμενος προσκομίζει, πέραν των 
λοιπών δικαιολογητικών, έγγραφο (τίτλο κυριότητας ή μισθω¬ 
τήριο συμβόλαιο) από το οποίο προκύπτει η ύπαρξη του πα¬ 
ραπάνω χώρου, καθώς και σχεδιάγραμμα μηχανικού, στο ο¬ 
ποίο εμφαίνεται ο αριθμός των θέσεων στάθμευσης στον εν 
λόγω χώρο, καθώς και η απόστασή του από το κατάστημα. Αν 
διαπιστωθεί οποτεδήποτε η έλλειψη της προϋπόθεσης αυτής, 
η χορηγηθείσα άδεια ανακαλείται και επαναχορηγείται με την 
εξεύρεση του εν λόγω χώρου, εφόσον συντρέχουν και οι λοι¬ 
πές προϋποθέσεις που ίσχυαν κατά το χρόνο χορήγησής της». 

Άρθρο 2. 

Οι υπεύθυνοι κέντρων διασκέδασης που λειτουργούν, κατά 
την έναρξη ισχύος του παρόντος διατάγματος, στους νομούς 
ή πόλεις του προηγούμενου άρθρου υποχρεούνται, εντός α¬ 
ποκλειστικής προθεσμίας δύο (2) ετών από τη δημοσίευση του 
παρόντος να προσκομίσουν στην αρμόδια για την έκδοση ά¬ 
δειας λειτουργίας τους αρχή τα δικαιολογητικά του προηγού¬ 
μενου άρθρου για την ύπαρξη χώρου στάθμευσης, διαφορετι¬ 
κά η άδεια λειτουργίας τους ανακαλείται αυτοδικαίως από την 
παραπάνω αρχή, μέχρι την εξεύρεση του χώρου στάθμευσης. 

Άρθρο 3. 

Το εδάφιο α' της παραγράφου 2 του άρθρου 2 του Π.Δ. 
180/1979, όπως αντικαταστάθηκε από το άρθρο 1 του Π.Δ. 
457/1990 (Α'-175), αντικαθίσταται ως εξής: 

«α. Βεβαιώθηκαν από αστυνομικούς ή άλλα αρμόδια όργανα 
τρεις (3) συνολικά παραβάσεις, εντός έτους, των διατάξεωντου 
άρθρου 4 του παρόντος, των υγειονομικών διατάξεων που κα¬ 
θορίζουν μέτρα προστασίας της Δημόσιας Υγείας από θορύ¬ 
βους μουσικής των κέντρων διασκέδασης και των λοιπών κατα¬ 
στημάτων που εμπίπτουν στις διατάξεις του παρόντος διατάγ¬ 
ματος, των διατάξεων που ισχύουν κάθε φορά για την κοινή 
ησυχία, τη λειτουργία μουσικής χωρίς άδεια, την παραβίαση 
των όρων και προϋποθέσεων της κατεχόμενης αδείας λειτουρ¬ 
γίας μουσικής και το ωράριο λειτουργίας του καταστήματος.» 

Άρθρο 4. 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Δημόσιας Τάξης, αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 3 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ ΥΓΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΠΡΟΝΟΙΑΣ 

ΚΩΝ/ΝΟΣ ΚΑΪΣΕΡΛΗΣ ΔΗΜΗΤΡΙΟΣ ΘΑΝΟΣ 

ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




